Ψυχραιμία (ταινία, 2007)

Ψυχραιμία είναι ο τίτλος μιας ελληνικής κοινωνικής μαύρης κωμωδίας, παραγωγής 2007, σε σκηνοθεσία και σενάριο Νίκου Περάκη.

Η ταινία παρουσιάζει ένα έντονο 24ωρο κάποιων νέων ανθρώπων και έναν σκηνοθετημένο θάνατο ενός διάσημου εφοπλιστή. Τους βασικούς ρόλους της ταινίας ερμηνεύουν η Τζούλια Αλεξανδράτου, ο Γιάννης Τσιμιτσέλης, η Βάσω Καβαλιεράτου, ο Ανδρέας Κωνσταντίνου, η Ευτυχία Γιακουμή, ο Γιώργος Κιμούλης, ο Γιώργος Χρανιώτης και η Τζένη Θεωνά.

Η ταινία έκανε πρεμιέρα στους κινηματογράφους στις 6 Δεκεμβρίου του 2007, ενώ προβλήθηκε και στο 49ο Φεστιβάλ Κινηματογράφου Θεσσαλονίκης.

Πλοκή 
Η Λούλα, κόρη βουλευτή, η ίδια τραγουδίστρια του ροκ συγκροτήματος MAΑLOX, αν και αντιεξουσιάστρια, είναι part time το κορίτσι του συνομήλικου και πλούσιου Τζώρτζη. Ο Τζώρτζης Μάνδρακας σπουδάζει κινηματογράφο στο Λος Άντζελες. Για μην μπλέκεται στα πόδια του μεγαλόσχημου πατέρα του, αλλά και για να ισορροπεί την πλήξη του ασχολείται στις καλοκαιρινές διακοπές του με τη γυναικεία ομάδα μπιτς βόλεϊ Μανδραγόρας. Αδιαφορεί για τις ποικίλες επιχειρηματικές δραστηριότητες του πατέρα του μέχρι που εκ των πραγμάτων καλείται να πάρει θέση, καθώς ο πατέρας του προφυλακίζεται. Ο Σταυρακομανιός, ένας ευέξαπτος νεαρός Κρητικός, αποφυλακίζεται με αντικατάσταση ποινής πριν δικαστεί για υποθέσεις του πατέρα του, ο οποίος είναι ο προμηθευτής βοτάνων της φαρμακοβιομηχανίας του Μάνδρακα. Ο Παπαδάκης, συντοπίτης του Σταυρακομανιού και ταξιτζής στην Αθήνα, βοηθάει τον συμπατριώτη του στις συχνές μετακινήσεις του, και στην προσπάθειά του να εντοπίσει τον Μάνδρακα, ενώ μπλέκεται ακούσια στις περιπέτειες του φίλου του. Η Χλόη, νεαρή φιλόδοξη δικηγόρος και κόρη της εισαγγελέως Λυχναφτιά, η οποία είναι υπόδικος για παράβαση καθήκοντος, έχει υπάρξει ερωμένη του Τζώρτζη, όπως κι η μητέρα της συνεργός στις σκοτεινές υποθέσεις του πατέρα Μάνδρακα. Ο Μπίλης, τέως αστυφύλακας και αγαθός σωματοφύλακας υψηλών προσώπων, μετά την σύλληψη του πατέρα, προσφέρει τις υπηρεσίες του στον γιο Μάνδρακα. Ο Θοδωρής, παλιόφιλος του Μπίλη, μηχανικός διχτυών και ξεφτέρι της συνακρόασης και της παραπληροφόρησης, διατηρεί κατάστημα «βιτρίνα» με αναλώσιμα Η/Υ. Η Ελευθερία, το κορίτσι του Μπίλη και ιδιωτική υπάλληλος του Θοδωρή, αφοπλιστικά αφελής και Shakiroμανής, ξεκινάει να συναντήσει το αγόρι της και καταλήγει κι αυτή μέλος της ανομοιογενούς παρέας. Tέλος, η Αρετή, τραγουδίστρια λαϊκοπόπ ρεπερτορίου, καλλονή και βετεράνος ριάλιτι, είναι η νεαρή ερωμένη του πατέρα Μάνδρακα, η οποία με την αιφνίδια ασθένειά του ανησυχεί για την τύχη της «επένδυσής της». Μέσα από κωμικοτραγικές καταστάσεις και μετά από μια νύχτα εκβιασμών και μηχανορραφιών, ενός σκηνοθετημένου θανάτου, μιας νεκροφάνειας κι ενός λυτρωτικού φόνου, η παρέα στο φως της επόμενης μέρας δεν είναι πια η ίδια καθώς όλοι τους έχουν αντιμετωπίσει θέλοντας και μη τους δαίμονές τους.

Διανομή

Καστ 
 Γιάννης Τσιμιτσέλης ως Τζώρτζης Μάνδρακας
 Βάσω Καβαλιεράτου ως Λούλα Μιτσικέλη
 Ανδρέας Κωνσταντίνου ως Μίνως Σταυρακομανιός
 Ευτυχία Γιακουμή ως Χλόη Λυχναφτιά
 Γιώργος Κιμούλης ως Αλέξανδρος Μάνδρακας
 Τζούλια Αλεξανδράτου ως Αρετή Όουλσον 
 Γιώργος Χρανιώτης ως Μπίλης Ανδρουλάκος
 Τζένη Θεωνά ως Ελευθερία Πετροπούλου 
 Οδυσσέας Παπασπηλιόπουλος ως Θοδωρής Ζουμπής
 Στέλιος Ξανθουδάκης ως Μανώλης Παπαδάκης 
 Μαρία Τζομπανάκη ως Αργυρώ Σταυρακομανιού
 Δήμητρα Χατούπη ως Εύα Λυχναφτιά
 Κωνσταντίνος Δανίκας ως Φώτης Γκίκας 
 Χρήστος Γιάνναρης ως Τέλης Μελισσινός
 Τόνια Σωτηροπούλου ως Χρυσή 
 Τάσος Κωστής ως Κακιούσης
 Ντίνος Αυγουστίδης ως Κρομμυδάς
 Αντώνης Σαμαράς ως φυλάκισμένος
 Νίκος Σταυρόπουλος ως Bailiff
 Ναυσικά ως Ναυσικά

Συμμετέχουν 
 Ορφέας Αυγουστίδης ως επόπτης ελέγχου
 Κατερίνα Μπέη ως συνοδός εδάφους 
 Νίκος Μπούρμπος ως γύφτος 
 Τίνα Βογιατζή ως δημοσιογράφος 
 Νικόλας Κομφόρτ ως μέλος μπάντας 
 Παντελής Δεντάκης ως αξιωματικός
 Μάρθα Δερμουτζίδου ως συνοδός εδάφους
 Άκης Δεσποτόπουλος ως πλούσιος με πισίνα
 Γαία Δημητρίου ως τεχνικός τηλεοπτικού συνεργείου 
 Σωκράτης Πατσίκας ως φρουρός κλινικής
 Μάνος Πίντζης ως αστυνομικός διοικητής
 Αντώνης Ραμπαούνης ως προπονητής ομάδας beach volley
 Κωνσταντίνος Σιδαράκης ως φυλακισμένος 
 Μαρίνα Συμεού ως αστυνόμος 
 Αμάντα Σοφιανοπούλου ως ναυαγοσώστρια

Μουσική 
Στην ταινία ακούστηκαν δύο τραγούδια που κυκλοφόρησαν μετά την πρεμιέρα της ταινίας. Το πρώτο είναι το Ένα σπασμένο φτερό που συνέθεσε ο Δημήτρης Κοντόπουλος σε στίχους Νίκου Γκρίτση που ερμήνευσαν η Ναυσικά και η Βάσω Καβαλιεράτου ενώ το δεύτερο είναι το Στόχος είναι τα λεφτά σε σύνθεση και στίχους Κοντόπουλου-Γκρίτση που ερμήνευσε η Τζούλια Αλεξανδράτου.

Παραπομπές

Εξωτερικοί σύνδεσμοι 
 Επίσημη ιστοσελίδα IMDB

Ταινίες του 2007
Ελληνικές ταινίες
Ελληνόφωνες ταινίες
Ελληνικές κωμικές ταινίες
Ταινίες γυρισμένες στην Ελλάδα